留梦炎
淳佑七年丁未十一月朔蔡久轩自江东提刑归抵
天地蕃庶草，美恶极莸薰。
古来谁览察，离骚清楚氛。
著作大雅姿，书传挟香芸。
蠹简不烦碎，豕牙贵能豶。
仰天沥肝胆，端欲泾渭分。
太阿秘尚方，风霆发絪緼。
臣直彰主圣，声容谅沄沄。
平生本朝心，畎亩岂忘君。
见几诚不忍，属兹宸虑殷。
自从春无泽，牲璧委冬氛。
何者最感触，民气愁深文。
儒服今绣衣，片言况前闻。
四牡何騑騑，迢递沮遵濆。
君为朝阳凤，我非相府群。
小草志或远，深情词不耘。
幽屏未须去，圣德如放勋。